| Jonavos miškų urėdijos gyvenvietė |
| --- |
| Jonavos miškų urėdijos gyvenvietė iš paukščio skrydžio |
|  |
| 

Jonavos miškų urėdijos gyvenvietėJonavos miškų urėdijos gyvenvietė

 |
| **Koordinatės** | 55°04′48″š. pl. 24°17′31″r. ilg.﻿ / ﻿55.080°š. pl. 24.292°r. ilg.﻿ / 55.080; 24.292﻿ (Jonavos miškų urėdijos gyvenvietė)Koordinatės: 55°04′48″š. pl. 24°17′31″r. ilg.﻿ / ﻿55.080°š. pl. 24.292°r. ilg.﻿ / 55.080; 24.292﻿ (Jonavos miškų urėdijos gyvenvietė) |
|  |
| **Apskritis** | Kauno apskrities vėliava Kauno apskritis |
| **Savivaldybė** | Jonavos rajono savivaldybės vėliava Jonavos rajono savivaldybė |
| **Seniūnija** | Jonavos miesto seniūnija |

**Jonavos miškų urėdijos gyvenvietė** – Jonavos miesto dalis, Jonavos miškų urėdijos darbuotojų gyvenvietė, šnekamojoje kalboje vadinama „Miškūkiu".

Geografija
----------

Įvažiavimas į gyvenvietę iš Panerių g.
Gyvenvietės pradžia (pirmajame name anksčiau veikė Jonavos miškų ūkio administracija)
Jonavos miškų urėdijos gyvenvietė yra Neries dešiniojo kranto aukštutinėje terasoje, prie kelio  **A6**  Kaunas–Zarasai–Daugpilis , Jono Basanavičiaus gatvės pabaigoje, t. y. ties Fabriko ir Panerių gatvių sankirta, kur ši gatvė pereina į plentą Ukmergės link. Šioje vietoje yra asfaltuotas įvažiavimas į gyvenvietę. Jos ribos - Laukagaliai (Jonavos miesto dalis), pietvakarinė Laukagalių kaimo, esančio Jonavos rajone (Šilų seniūnijoje) dalis, Girelė (miesto dalis), Jonavos Atminimo parkas. 

Netoli yra AB „Jonavos dujų ūkis", UAB „Jonavos autobusai" garažai, dvi garažų savininkų bendrijos - „Šilelis" (Laukagaliuose) ir „Vairas" (prie J. Basanavičiaus g. 55 namo). Taip pat netoli stūkso Laukagalių piliakalnis (*Milžinų Kalnas*), įrengtas Neries dešiniojo kranto aukštutinės terasos atragyje. Gyvenvietės pakraštyje atsiveria graži Neries slėnio bei Jonavos miesto centro panorama. Horizontas ties J. Basanavičiaus g. namu Nr. 58 matyti maždaug 230 laipsnių kampu.

Istorija
--------

Gyvenvietės prieigos (J. Basanavičiaus g. 60) ‎ 

Sodai Gyvenvietėje (vaizdas miesto centro link, į Panerių g. pusę)
Kelias ‎

Žaluma tarp gyvenamųjų namų
1959 m. buvo pradėta statyti Jonavos miškų ūkio gyvenvietė. Spalio revoliucijos gatvės 74 (dab. J. Basanavičiaus g. 60) name įsikūrė Jonavos miškų ūkio administracija. Vėliau ji persikėlė į miesto pakraštį (šiuo metu įsikūrusi Miško g. 1). Gyvenvietėje pradėjo kurtis Miškų ūkio darbuotojai ir darbininkai, jų šeimų nariai. Namai buvo šildomi malkomis, vėliau - dujomis.

1977 m. statybos baigtos (paskutinis pastatytas - triaukštis namas Nr. 74). Tarybiniais metais po namais (Nr. 68, 70 ir 74) rūsiuose buvo įrengtos bendro naudojimo patalpos (salės), kuriose vykdavo susibūrimai, renginiai (pvz. Kalėdinė eglutė), buvo sportuojama, veikė drožybos būrelis (vadovas - A. Kazlauskas). Vėliau salės panaudotos apšildymo įrengimams sumontuoti.

Sovietiniais metais greta gyvenamųjų namų buvo pastatyti ir tvartai, daržinės ir kluonai (šienui sandėliuoti), kiti ūkiniai pastatai. Daug gyvenvietės gyventojų laikė gyvulius, aktyviai veikė žemės ūkyje. Šiuo metu praktikuojama tik daržininkystė ir iš dalies sodininkystė. Už gyvenvietės plytinčioje Šilų seniūnijos teritorijoje buvo sukultūrintos pievos, įveisti daržai, kurių dauguma ir iki šiol yra naudojama namų ūkio reikmėms.

Nepriklausomybės metais Jonavos miškų ūkiui tapus miškų urėdija, gyvenvietė tapo Jonavos miškų urėdijos gyvenviete. 

Gyvenvietėje veikė Jonavos miškų ūkio (vėliau ir urėdijos) Priešgaisrinė cheminė stotis, veikė budėjimo postas. Iš čia koordinuojamas miško gaisrų gesinimas, buvo renkama ugniagesių komanda (iš budinčių asmenų bei gyvenvietės gyventojų) ir vykstama į Jonavos miškus gesinti gaisrų.

Gyvenvietėje taip pat veikė vietinė dujinė katilinė (gyvenamiesiems namams šildyti), dirbo kūrikai. Nepriklausomybės metais metais gyvenvietę prijungus prie Jonavos miesto apšildymo sistemos, buvo įvestas centrinis šildymas (šilumos tiekėjas - AB „Jonavos šilumos tinklai"). Šiuo metu dalis namų šildomi autonomiškai nuo centrinio šildymo.

Maždaug nuo 2007 iki 2011 metų gyvenvietė papildomai plėtėsi. Joje buvo pastatyti du nauji privatūs namai.

* 
* 
* 
* 
*

Infrastruktūra
--------------

Merginos su vainikėliu skulptūra (autorius - tautodailininkas Andrius Kazlauskas)
Kelio Gyvenvietėje sankryža (ties J. Basanavičiaus g. namais Nr. 66, 68 ir 70)
Gyvenvietėje yra numeruoti daugiabučiai namai (J. Basanavičiaus g. Nr. 58, 60, 62, 64, 66, 68, 70, 72 ir 74). Be to, du nauji nenumeruoti namai tarp Nr. 58 ir 60. Dauguma - triaukščiai, kiti - dviaukščiai. Butų skaičius namuose - nuo 2 iki 12. Butai su visais patogumais.

Namų prieigos sovietiniais metais išklotos šaligatviais (plytelėmis), pagrindinis kelias, vedantis iki pat paskutinio namo Nr. 74, išasfaltuotas. Yra du šuliniai (vanduo naudojamas daržams laistyti).

Gyvenvietėje yra asfaltuota krepšinio aikštė (su dviem krepšiais), futbolo aikštė (apleista), įrengtos sūpynės, metalinis skersinis. Anksčiau ant vejos tarp futbolo ir krepšinio aikščių veikė tinklinio aikštė, smėlio dėžė. 

Gyvenvietę puošia medžio drožėjo Andriaus Kazlausko skulptūros ir drožiniai.

Arčiausiai esanti mokykla - Jonavos Lietavos pagrindinė mokykla (buvusi Jonavos 3-ioji vidurinė), už 0,8 km.

Parkas
------

Šaligatvis, apsuptas žaliųjų gyvatvorių (gyvenvietės pradžioje, prie parko)
Palei kelią A6 (Ukmergės plentas) plyti žalioji gyvenvietės juosta - parkas. Jame gausu tiek spygliuočių, tiek ir įvairių lapuočių - medžių ir krūmų. 

Auga sidabrinė eglė, paprastoji eglė, pušis, kėnis, pocūgė, kadagys, ąžuolas, klevas, uosis, beržas, tuopa, mažalapė liepa, baltalksnis, juodalksnis, alksnis, gluosnis, lazdynas, riešutmedis, gudobelė, aronija, paprastasis raugerškis, uosialapis klevas, jazminas, šermukšnis, putinas, bukas, tuja, Baltažiedė robinija (vikmedis), paprastasis buksmedis, obelis ir kt.

* Šaligatvis-takas ir gyvatvorės ‎Šaligatvis-takas ir gyvatvorės ‎
* Parko tankmė ‎vasarąParko tankmė ‎vasarą
* Buvęs melioracijos griovysBuvęs melioracijos griovys
* Gyvenvietės parkas žiemą (vaizdas į Ukmergės plento pusę)Gyvenvietės parkas žiemą (vaizdas į Ukmergės plento pusę)
* Kūdra žalumos apsuptyje ‎gyvenvietės daržų galeKūdra žalumos apsuptyje ‎gyvenvietės daržų gale
* Saulėtekis gyvenvietėje žiemąSaulėtekis gyvenvietėje žiemą
* Parko žiemą fragmentasParko žiemą fragmentas
* Spygliuotis parke žiemąSpygliuotis parke žiemą
* Kelias žiemąKelias žiemą
* Vaizdas žiemą į gyvenvietės sodus (AB „Achemos" pusės link)Vaizdas žiemą į gyvenvietės sodus (AB „Achemos" pusės link)

Asmenybės
---------

Pirmasis Jonavos miškų ūkio direktorius Julius Danusevičius
Gyvenvietėje yra gyvenę (gyvena) šie Lietuvos ir Jonavos krašto žmonės:

* Julius Danusevičius (g. 1931 m.), miško genetikas, selekcininkas, biomedicinos m. daktaras, miškininkas, Jonavos miškų ūkio direktorius
* Vytautas Daukševičius (g. 1944 m.), miškininkas, Jonavos miškų urėdas (nuo 1990 m.)
* Kęstutis Jakštas (1961-2009), pedagogas, fizikos mokytojas, buvęs Jonavos „Lietavos" pagrindinės mokyklos direktorius
* Vitalija Jankauskienė, pedagogė, „Lietavos" pagrindinės mokyklos matematikos mokytoja metodininkė, poetė
* Vytas Jankauskas (g. 1982 m.), istorikas, Vilniaus kolegijos lektorius
* Juozas Jermalavičius, miškininkas, Kauno miškų urėdijos urėdas
* Kęstutis Kakanis (g. 1956 m.), Svilonių girininkas, straipsnių bei knygų miškininkystės temomis autorius
* Andrius Kazlauskas (g. 1944 m.), tautodailininkas, medžio skulptorius, drožėjas, raižytojas bei pjaustinėtojas
* Stasė Mazgelienė (1944-2015), miškininkė, Atminimo parko įkūrimo iniciatorė
* Romas Pakalnis (g. 1941 m.), ekologas, aplinkosaugininkas, miškininkas, visuomenės veikėjas, VPU profesorius
* Raimondas Vincevičius (g. 1967 m.), Jonavos miškų urėdijos vyr. inžinierius, buvęs miškų urėdo pavaduotojas medienos ruošai ir prekybai.

Šaltiniai
---------

1. ↑  Vytautas Daukševičius[neveikianti nuoroda] (Tūkstantmečio žmonės)
2. ↑  Jonavos rajono jubiliejinės ir žymios datos 2011-aisiais metais[neveikianti nuoroda]
3. ↑  K. Kakanis[neveikianti nuoroda] („Kas yra kas")
4. ↑  Jonavos rajono jubiliejinės ir žymios datos 2009-aisiais metais[neveikianti nuoroda]
5. ↑  Raimondas Vincevičius Archyvuota kopija 2011-03-06 iš Wayback Machine projekto. (VRK inf.)

* Irena Nagulevičienė. Mažasis Jonavos Brodvėjus // Mūsų miesto gatvės. Jonavos Naujienos, 2010 m. gegužės 21 d. p. 3.